Televisiolla on harmittavan usein tapana tunkea itsensä avoliitossa paikkoihin ja tilanteisiin, joihin se ei kuulu - läppäristä, iPadista ja älypuhelimesta puhumattakaan. Kotonanne saattaa olla aivan tavallista, että poikaystäväsi painelee lautasen kanssa sohvannurkkaukseen tapittamaan jenkkifutista. Tai että miehesi viettää yönsä mieluummin sohvalla vain sen takia, että saa nukahtaa telkkarin tuttuun ja tuvalliseen surinaan. Juuri nin kuin hänellä oli tapana tehdä pikkupoikana. Olisiko kuitenkin jo aika häätää kolmas pyörä suhteestanne ja rauhoittaa yhteinen aika televisiolta ja tietokoneelta?
Vanhemmiltaan perii puolivahingossa kaikkea mukavaa, kuten merkkiuskollisuuden. Mietipäs hetki. Saatat suosia jotain automerkkiä, koska vanhempasikin suosivat. Kannatat samaa lätkäjoukkuetta ja rakastat samoja klassikkobiisejä. Poikaystävälläsi on yhtä paljon jämähtäneitä suosikkeja - juuri sellaisia, jotka ovat sinun inhokkejasi.